CELEX: 62010TN0036
Language: mt
Date: 2010-02-01 00:00:00
Title: Kawża T-36/10: Rikors ippreżentat fl- 1 ta’ Frar 2010 — Internationaler Hilfsfonds vs Il-Kummissjoni

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/48
            
         Rikors ippreżentat fl-1 ta’ Frar 2010 — Internationaler Hilfsfonds vs Il-Kummissjoni
   (Kawża T-36/10)
   2010/C 100/73
   Lingwa tal-kawża: il-Ġermaniż
   
      Partijiet
   
   
      Rikorrenti: Internationaler Hilfsfonds e.V. (Rosbach, il-Ġermanja) (rappreżentant: H. Kaltenecker, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjonijiet tal-Kumissjoni tad-9 ta’ Ottubru 2009 u tal-1 ta’ Diċembru 2009 sa fejn jiċħdu l-aċċess tar-rikorrenti għal dokumenti kunfidenzjali.
            
         
               —
            
            
               tordna lill-konvenuta tbati l-ispejjeż, kif ukoll l-ispejjeż sostnuti mir-rikorrenti.
            
         
      Motivi u argumenti prinċipali
   
   Ir-rikorrenti tikkontesta d-deċiżjoni tal-Kummissjoni tad-9 Ottubru 2009, li permezz tagħha ċaħdet parzjalment it-talba tagħħa għal aċċess għal dokumenti kunfidenzjali relatati mal-fajl dwar il-kuntratt LIEN 97-2011, u tikkontestata l-ittra tal-Kummissjoni tal-1 ta’ Diċembru 2009, li permezz tagħha hija informat lir-rikorrenti li ma setgħatx tadotta fit-terminu previst deċiżjoni dwar it-tieni talba għall-aċċess għall-fajl tal-kuntratt LIEN 97-2011.
   Insostenn tar-rikors tagħha, ir-rikorrenti essenzjalment tallega li l-Kummissjoni ma kellhiex l-awtorità tirrifjutalha aċċess għad-dokumenti mitluba billi applikat id-derogi tal-Artikolu 4(3) u (4) tar-Regolament (KE) Nru 1049/2001 (1). F’dan ir-rigward, huwa argumentat li hemm interess pubbliku ikbar fl-iżvelar tad-dokumenti li għad ma hemmx aċċess għalihom.
   
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta' Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).